CELEX: 32015D2395
Language: fi
Date: 2015-12-10 00:00:00
Title: Neuvoston täytäntöönpanopäätös (EU) 2015/2395, annettu 10 päivänä joulukuuta 2015, luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2010/99/EU muuttamisesta

18.12.2015   
            
            
               FI
            
            
               Euroopan unionin virallinen lehti
            
            
               L 332/140
            
         NEUVOSTON TÄYTÄNTÖÖNPANOPÄÄTÖS (EU) 2015/2395,
   annettu 10 päivänä joulukuuta 2015,
   luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2010/99/EU muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 291 artiklan 2 kohdan,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Liettuan tasavalta on komission 1 päivänä huhtikuuta 2015 saapuneeksi kirjaamalla kirjeellä pyytänyt lupaa jatkaa niistä direktiivin 2006/112/EY 193 artiklasta poikkeavan toimenpiteen soveltamista, joissa säädetään siitä, kuka on velvollinen maksamaan arvonlisäveron veroviranomaisille.
            
         
               (2)
            
            
               Komissio on direktiivin 2006/112/EY 395 artiklan 2 kohdan mukaisesti antanut Liettuan pyynnön tiedoksi muille jäsenvaltioille 18 päivänä toukokuuta 2015 päivätyllä kirjeellä. Komissio on ilmoittanut 20 päivänä toukokuuta 2015 päivätyllä kirjeellä Liettualle, että sillä on kaikki hakemuksen arviointia varten tarvitsemansa tiedot.
            
         
               (3)
            
            
               Neuvoston päätöksellä 2006/388/EY (2) annettiin Liettualle muun muassa lupa velvoittaa vastaanottaja maksamaan arvonlisävero tavaroiden luovutuksista ja palvelujen suorituksista silloin, kun kyseessä on maksukyvyttömyysmenettely tai oikeudellisen valvonnan alainen velkasaneerausmenettely, ja sahatavaran luovutuksista.
            
         
               (4)
            
            
               Poikkeavan toimenpiteen soveltamisen määräaikaa on jatkettu kaksi kertaa, neuvoston täytäntöönpanopäätöksillä 2010/99/EU (3) ja 2012/704/EU (4).
            
         
               (5)
            
            
               Liettuan veroviranomaisten tekemistä verotarkastuksista ja järjestelyn soveltamisesta tehdystä analyysista ilmeni, että poikkeava toimenpide on ollut tehokas.
            
         
               (6)
            
            
               Komissio ymmärtää, että poikkeavan toimenpiteen soveltamisen perusteena ollut oikeudellinen ja tosiasiallinen tilanne on pysynyt muuttumattomana. Liettualle olisi sen vuoksi annettava lupa jatkaa toimenpiteen soveltamista tietyn määräajan puitteissa.
            
         
               (7)
            
            
               Jos Liettua katsoo, että poikkeustoimenpiteen jatkaminen edelleen vuoden 2018 jälkeen on tarpeen, sen olisi toimitettava komissiolle arviointiraportti ja voimassaolon jatkamista koskeva pyyntö viimeistään 31 päivänä maaliskuuta 2018, jotta komissiolla olisi riittävästi aikaa tutkia hakemusta.
            
         
               (8)
            
            
               Poikkeustoimenpide ei vaikuta kielteisesti arvonlisäverosta kertyviin unionin omiin varoihin.
            
         
               (9)
            
            
               Näin ollen täytäntöönpanopäätös 2010/99/EU olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2010/99/EU 2 artiklan toinen kohta seuraavasti:
   
      ”Sitä sovelletaan 31 päivään joulukuuta 2018.
      Tässä päätöksessä säädetyn toimenpiteen voimassaolon jatkamista koskeva pyyntö on toimitettava komissiolle viimeistään 31 päivänä maaliskuuta 2018, ja sen mukana on oltava kyseisen toimenpiteen soveltamista koskeva raportti.”
   
   2 artikla
   Tämä päätös on osoitettu Liettuan tasavallalle.
   
      Tehty Brysselissä 10 päivänä joulukuuta 2015.
      
         
            Neuvoston puolesta
         
         
            Puheenjohtaja
         
         F. BAUSCH
      
   
   
      (1)  EUVL L 347, 11.12.2006, s. 1.
   
      (2)  Neuvoston päätös 2006/388/EY, tehty 15 päivänä toukokuuta 2006, luvan antamisesta Liettuan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 21 artiklasta poikkeavaa toimenpidettä (EUVL L 150, 3.6.2006, s. 13).
   
      (3)  Neuvoston täytäntöönpanopäätös 2010/99/EU, annettu 16 päivänä helmikuuta 2010, luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista (EUVL L 45, 20.2.2010, s. 10).
   
      (4)  Neuvoston täytäntöönpanopäätös 2012/704/EU, annettu 13 päivänä marraskuuta 2012, luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista koskevan täytäntöönpanopäätöksen 2010/99/EU muuttamisesta (EUVL L 319, 16.11.2012, s. 7).